**FORMULAR ZA PRIJAVU / NAGRADA ZA INOVATIVNE NASTAVNIKE/CE 2017.**

|  |  |  |
| --- | --- | --- |
| 1. **LIČNI PODACI** | | |
| |  | | --- | |  | | * 1. IME I PREZIME: Mirsada Jaganjac i   Eldina Dizdar | |
| 1. ADRESA: Vogošća, jošanička 133 ;   Nerkeza Smailagića 4 | |
| 1. TELEFON:062/498 216   061 271 203 | |
| 1. E-MAIL ADRESA:mirsada\_jaganjac@hotmail.com   eldinadizdar@hotmail.com | |
| 1. ZVANJE:profesor pedagogije i psihologije;   Profesor razredne nastave i profesorica pedagogije | |
| 1. **RADNO MJESTO** | | |
| * 1. Naziv ustanove: | | JU OŠ"Isak Samokovlija" |
| 1. Adresa: | | Fra Anđela Zvizdovića 1.,Sarajevo |
| 1. Telefon: | | 033/212 499 |
| 1. Posao koji obavljate: | | stručni saradnik;  nastavnik RN |
| 1. Razred ili uzrast djece sa kojom radite: | | od 1.do 9.razreda  4.razred |
| 1. Godine staža: | | 30 godina  19 godina |
| 1. **MOJA PEDAGOŠKA UVJERENJA** | | |
| * Odgoj je na prvom mjestu u školskom sistemu; * Svako dijete je važno, moja podrška je bezuslovna; * Kod djeteta treba očuvati i razvijati, prije svega, vjeru u sebe; * Prvi korak do uspjeha u mom radu je međusobno povjerenje ; * Greške su samo način učenja i sazrijevanja. | | |
| 1. **INOVATIVNA PRAKSA** | | |
| NASLOV/NAZIV: | | **Primjena restitucije, principa logičkih posljedica i učešća vršnjaka u rješavanju teškoća discipline i konflikata među učenicima** |
| KRATAK OPIS PRAKSE  (do 200 riječi - jedan paragraf): | | Umjesto izricanja zakonom propisanih odgojno-disciplinskih mjera u slučajevima problema discipline i nasilnog rješavanja konflikata koristimo se sljedećim principima:  -restitucija i logičke posljedice : uradi nešto čime ćeš popraviti učinjenu "štetu"(uvrijedio si druga-pomozi mu u čemu si dobar; nisi naučio- pripremi nove sadržaje  za čitavo odjeljenje; išarao si klupu- donesi deterđent i očisti....);  U rješavanju konflikata(verbalno i fizičko )među učenicima na starijem školskom uzrastu uključiti vršnjake(članovi Vijeća učenika i predsjednik odjeljenja) i tražiti najbolja rješenja.Učenici predlažu mjere,pedagog samo usmjerava tok razgovora i prati realizaciju dogovorenih rješenja. |
| KATEGORIJA (Molim Vas da označite odgovarajuću kategoriju | | Druge inovativne ideje i prakse koje doprinose razvoju kreativnosti i kritičkog mišljenja kod djece/učenika, odnosno razvoju osjećaja za društvenu pravdu |

**DETALJAN OPIS:**

|  |
| --- |
| **POLAZIŠTA**  Analiza Izvještaja o uspjehu učenika/ca u vladanju na polugodištima pokazala je evidentan porast primjene zakonski definisanih odgojno-disciplinskih mjera,odnosno povećan broj učenika/ca sa smanjenom ocjenom iz vladanja.  Praćenjem i analizom izrečenih odgojno-disciplinskih mjera prema učenicima/cama tokom četiri školske godine taj procenat se kretao od 5,25 % do 7,43%.  Takođe, uočili smo tendenciju da se na kraju školske godine,često bez objektivne procjene promjene ponašanja učenika/ca, ove ocjene popravljaju jer se "ne žele oštetiti učenici",što je često i razlog neslaganja nastavnika/ca oko toga ko zaslužuje primjerno vladanje i poređenja među učenicima.  Značajnom postotku učenika sa smanjenom ocjenom iz vladanja (oko 30-50%) u toku jedne školske godine izriču se postupno i druge odgojno-disciplinske mjere od ukora razrednika(kao prve mjere) do ukora Nastavničkog vijeća, pa čak kod manjeg broja i tokom više školskih godina,što je jedan od ključnih indikatora koji ukazuju na neefikasnost primjene ovih mjera.  Najčešći razlozi izricanja odgojno-disciplinskih mjera, koje razredni voditelji navode, su:ometanje nastave i nedisciplina na času, vršnjačko nasilje(verbalno vrijeđanje i agresivno ponašanje), neopravdani izostanci sa nastave i dr.  Kako bismo dublje istražili problem,organizovali smo fokus grupe sa učenicima, prema kojim je izrečena zakonska odgojno-disciplinska mjera i razgovarali o uticaju istih na promjenu njihovog ponašanja.Iz odgovora učenika/ca (izuzetak su većina učenika/ca 6.razreda,koji po prvi put imaju ovaj vid"kazni") vidljivo je da učenici/ce ne doživljavaju smanjenu ocjenu iz vladanja kao nešto što djeluje na njih i njihovo ponašanje, a često je shvataju i kao nepravdu, jer za isto ponašanje oni su"kažnjeni", a drugi ne.  U situacijama konflikata među učenicima, razredni voditelji uglavnom uključuju pedagoga da sa učenicima obavi razgovor. Uvažavajući uzrasne karakteristike učenika starijeg školskog uzrasta i važnost uticaja vršnjaka na njih, uvedena je praksa da se u ove razgovore uključe članovi Vijeća učenika i predsjednik odjeljenske zajednice i zajednički, uz pedagoga kao medijatora, donose rješenja konfliktne situacije. |
| **CILJ I ŽELJENI ISHODI**  **Integriranjem principa pozitivne discipline,restitucije i vršnjačke medijacije u pedagoško djelovanje nastavnika/ca unaprijediti školsku disciplinu.**  **Specifični ciljevi:**  1.Kod učenika/ca razviti **odgovornost za svoje postupke učenjem iz logičkih posljedica** vlastitog ponašanja i donošenja odgovornih odluka o istom;  2.Uključivanjem učenika/ca kao medijatora u rješavanju svakodnevnih **sukoba razviti praksu nenasilnog rješavanja istih;**  3.Postići usaglašavanje ciljeva i metodologije **jedinstvenog pedagoškog djelovanja nastavnika/ca,**uz aktivno učešće roditelja učenika/ca i **trajno ih integrisati u kulturu škole;**  4. Manji procenat izrečenih odgojno-disciplinskih mjera i konflikata među učenicima. |
| **DETALJAN OPIS**  U školskoj 2013/14.godini na odjeljenskim roditeljskim sastancima, časovima odgojnog rada odjeljenske zajednice,Vijeću učenika/ca i stručnim aktivima nastavnika/ca,sa roditeljima, učenicima/cama i nastavnicima je pokrenuta rasprava o uvođenju mogućih alternativnih mjera kao logičkih posljedica neprihvatljivih oblika ponašanja,ali sa elementima restitucije **tj.izgradnju i primjenu nove strategije i postupaka u prevenciji i rješavanju problema pojava neadekvatnog ponašanja učenika/ca.**  Iz ovih rasprava,kroz tematske radionice, proizašli su zaključci, vezani za načine odgojnog djelovanja na prevenciji i rješavanju problema neprihvatljivog ponašanja učenika/ca i nedovoljne efikasnosti postojećih odgojno-disciplinskih mjera. Dogovorene su sljedeće aktivnosti:  -izgraditi jedinstvene alternativne mjere za rješavanje problema discipline,osiguravajući da se svi nastavnici/ce ponašaju u skladu sa istim,što bi kod učenika/ca potvrdilo princip jednakopravnosti,kao i da isto ponašanje ima za posljedicu isti odgojni postupak;  -u odgojnom djelovanju koristiti princip restitucije,tj.ne stavljati naglasak na "grešku" koju učenik/ca uradi već na rješenje problema,odnosno načina na koji je mogu "ispraviti";  -u konfliktima među učenicima/cama,a zbog značaja uticaja koji vršnjaci imaju u starijem školskom uzrastu,uključiti ih u rješavanju istih.  Realizovane su edukativne radionice za nastavnike/ce (šest radionica) iz oblasti pozitivne discipline i restitucije iz kojih je,pored postizanja zajedničkog cilja i postupaka pedagoškog djelovanja, proizašao sistem alternativnih mjera rješavanja neprimjerenih oblika ponašanja učenika/ca, uz integriranje već primjenjenih u prošloj školskoj godini(Prilog 1.)  Realizovane su edukativne radionice za roditelje učenika/ca(dvije radionice) iz oblasti pozitivne discipline i restitucije sa ciljem senzibilizacije roditelja za pedagoško djelovanje škole u rješavanju neprimjerenog ponašanja učenika/ca primjenom principa pozitivne discipline i restitucije,zbog značaja istih za razvoj odgovornosti djeteta, kao i njihovo aktivno učešće u donošenju alternativnih mjera rješavanja neadekvatnog ponašanja učenika). (Prilog 2)  Održane su edukativne radionice za dva učenika/ce po odjeljenju ,od 5.do 9.razreda(šest radionica) ,radi formiranja odjeljenskih timova učenika/ca iz oblasti vršnjačke medijacije, sa ciljem razvoja vještina posredovanja u konfliktima među vršnjacima.(Prilog 3)  Realizovani su radni sastanci nastavnika/ca-voditelja odjeljenja u cilju razmjene iskustava o primjeni i efektima nove strategije rješavanja problema discipline i konflikata učenika/ca.  Svi nastavnici vode jednoobrazne portfolie u kojim evidentiraju probleme discipline učenika tj. oblici ponašanja, dinamika ponašanja, učestalost istih ponašanja kod istih učenika ,primjenjena mjera(logička posljedica ili restitucija),kao i efekat primjene donešenih alternativnih ili mjera restitucije(primjer portfolija i izvještaja nastavnika o primjeni).(Prilog 4)  Izradili smo, zajedno sa roditeljima i učenicima, kodeks/protokol o reagovanju u situaciji nediscipline i vršnjačkog nasilja, o jedinstvenim postupcima rješavanja problema neadekvatnog ponašanja i konflikata, sa mogućnošću dopune i promjene,ovisno o praćenju efekata istih(Prilog 5.)Realizovali smo panel diskusiju i promociju rezultata.(Prilog 6.) |
| **EFEKTI, POSTIGNUTI REZULTATI:**   * ***U školskoj 2016/17.godini, a prema analizi uspjeha u vladanju učenika/ca smanjio se broj ponovljenih odgojno-disciplinskih mjera prema istom učeniku;*** * ***Prema izvještajima razrednih voditelja jedinstveniji je pristup u poštivanju dogovorenih mjera za iste teškoće discipline učenika/ca;*** * ***Manje imamo slučajeva nasilnog rješavanja konflikata među učenicima.*** |
| **Dodatni komentari i sugestije drugim nastavnicima koji bi željeli implementirati vašu ideju**  Preporučujemo restituciju kao princip rješavanja teškoća u disciplini učenika/ca zato što,posebno u osnovnoj školi, ne povređujemo ličnost djeteta, već mu dajemo šansu da promijeni svoje ponašanje i tako uči kako na prihvatljiv način rješava problem.  Uticaj vršnjaka treba "iskoristiti" jer učenici bolje prihvataju njihova rješenja.Može čitavo odjeljenje davati prijedloge kada se problem rješava na odjeljenskoj zajednici. |
| **REFERENCE** *:"Restitucija-preobrazba školske discipline",Diane Chelsom Gossen,"Alinea",Zagreb,1994.* |

**PRILOZI**

Vaše priloge dostavite zajedno sa prijavom na mail adresu [boris@coi-stepbystep.ba](mailto:boris@coi-stepbystep.ba)

Molimo vas da priloge imenujete tako da postoji jasna poveznica sa praksom koju aplicirate.